Kohler-Barnard na adjunk-pos geskuif na herrie oor Facebook-inskrywing | Maroela Media
Dianne Kohler-Barnard, die DA se skaduminister van polisie, is gedemoveer na 'n adjunk-posisie, enkele dae nadat sy in die sop beland het oor 'n omstrede inskrywing oor PW Botha op sosiale media.
Maroela Media het vroeër berig Kohler-Barnard is voor die Demokratiese Alliansie (DA) se federale regskommissie geroep oor die inskrywing. Kohler-Barnard het twee weke gelede 'n inskrywing van Paul Kirk, 'n joernalis, gedeel waarin hy onder meer geskryf het: "Hierdie is 'n blêddie sirkus. Kom asseblief terug PW Botha. Jy was by verre eerliker as enige van hierdie ANC skurke."
Phumzile van Damme, die DA se nasionale woordvoerder, het gesê die feit dat Kohler-Barnard die inskrywing gedeel het, is "onverdedigbaar en heeltemal teenstrydig met die DA se waardes van vryheid, regverdigheid en geleenthede".
Mmusi Maimane, DA partyleier, het Saterdag in 'n verklaring aangekondig dat Kohler-Barnard voortaan as die adjunk-skaduminister van openbare werke sal dien. Zakhele Mbhele is in Kohler-Barnard se plek aangestel.
Maimane het egter geen aanduiding gegee dat Kohler-Barnard se demovering verband hou met die PW Botha-inskrywing nie. "Na aanleiding van 'n hersiening van die DA se strategiese prioriteite en 'n aantal vakante poste wat ontstaan het, is daar veranderinge aan die skadukabinet gemaak," het hy gesê.
Kohler-Barnard is een van 11 skuiwe in Maimane se kabinet. Gavin Davis is as skaduminister van basiese onderwys aangestel, terwyl Van Damme as skaduminister van kommunikasie sal dien. Annette Lovemore is van basiese onderwys na openbare dienste en administrasie geskuif, Patricia Kopane is die nuwe skaduminister van openbare werke en Bridget Masango die skaduminister van maatskaplike ontwikkeling.
Johni Edwards is die nuwe adjunk-skaduminister van omgewingsake, Marius Redelinghuys is adjunk-skaduminister van polisie, Terri Stander is adjunk-skaduminister van openbare ondernemings en Erik Marais is adjunk-skaduminister in die presidensie.
Goeie nuus: Ma se 'bedelplakkaat' maak dogter se droom waar
Daar is niks nader aan die waarheid dat die man eerliker was as die anc skurke wat nou aan bewind is. Wit kiesers maak baie seker waar jy jou kruis maak. Da baie naby aan anc beleid
Hierdie wys nou net baie duidelik dat enige minderheidsgroep, spesifiek hier die afrikaner nooit, ooit enige toegewings van die DA moet verwag nie. Ek is so bly dat ek nie DA gestem het nie en nou meer as ooit oortuig is om nie DA in toekoms te stem nie.
Dianne Kohler-Barnard se pos is nie net verlaag nie,maar sy gaan ook n tugverhoor kry,soos wat E-TV vanaand berig het.Haar verdiende loon!Sy het destyds gese:"I don't speak the language of stupid dumb Dutch men".Het geen simpatie met haar nie.Die einste Maimane se vanaand dat hy die party vorentoe wil neem.Dit is uiters lagwekkend want hul ondersteun die Anc se vryheidsnanifes wat regstellende aksie teen die blanke uitspel.Die politiek is labkal dood vir ons mense en die parlement is vol van hansworse wat net sy vet tjek maandeliks wil ontvang.Afrikaner/Boervolk,jou antwoord le by die Here wat die onmoontlike,moontlik gaan maak vir… Lees meer »
Dianne K- B is maar n Libtard…MAAR…NIEMAND MAG MEER DIE WAARHEID PRAAT IN 2015. NIE SY NIE EN OOK NIE EK EN JY NIE !